Source: https://www.riigiteataja.ee/kohtulahendite_liigitus.html?jaotus=juur.206106663.206106668.206106891&kokkuvotted=false&jaotusedVaikimisiAvatud=
Timestamp: 2020-08-05 11:24:29+00:00

Document:
läbivaatamata jätmise apelleerimatus
läbivaatamata jätmise vaidlustamatus
maksuvõla sissenõudmine ametialase võltsimise puhul
otsustamine metsavarguse asjades
otsustamine süüdimõistvas kohtuotsuses (KrMK § 269 lg 2)
otsustamine süüdimõistvas kohtuotsuses (KrMK § 269)
rahuldamise ulatus osalisel õigeksmõistmisel
seadusliku esindaja tsiviilkostjana kaasamine
tsiviilhageja
tsiviilhageja õiguslik seisund kriminaalmenetluses
tsiviilhagi ese kriminaalmenetluses
tsiviilhagi tagamine
tsiviilhagi väljamõistmine alaealise vanemalt
3-1-1-90-02 Riigikohus 20.09.2002
Nõuetekohaselt esitatud tsiviilhagi otsustamata jätmine esimese astme kohtu poolt on KrMK § 269 lg-s 2 sätestatu rikkumine ning käsitatav kriminaalmenetluse seaduse olulise rikkumisena AKKS § 39 lg 4 mõttes, millele ringkonnakohus ei tohiks jätta reageerimata. Samas ei oleks põhjendatud käsitletaval juhul rääkida kriminaalmenetluse seaduse olulisest rikkumisest AKKS § 33 lg 2 mõttes, sest seda rikkumist on võimalik apellatsioonimenetluses kõrvaldada.
Algsete ja tuletatud tõendite objektiivselt erineva kujunemismehhanismi arvestamine tõendite kogumisel ja hindamisel ei ole vastuolus KrMK §-is 50 sätestatud tõendite vaba hindamise põhimõttega.
3-1-1-27-02 Riigikohus 18.02.2002
3-1-3-19-01 Riigikohus 23.11.2001
15.-18. aastase isiku poolt tekitatud kahju hüvitamisel on tema vanemate või eestkostja vastutus subsidiaarne, s.t rakendub alles siis, kui kahju tekitanud alaealisel pole kahju hüvitamiseks piisavalt vahendeid (vara või töötasu). Seega ei kuulu tekitatud kahju vanematelt automaatselt väljamõistmisele. Kohus, otsustades tsiviilhagi rahuldamisel selle välja mõista alaealise vanematelt või eestkostjalt, peab oma seisukohta motiveerima.
3-1-1-113-01 Riigikohus 22.11.2001
PkS § 50 lg 2 kohaselt on vanem lapse seaduslik esindaja. Vanem vastutab oma alaealise lapse poolt tekitatud kahju eest ja kui see kahju põhjustati kuriteoga, kuulub vanem tsiviilkostjana kriminaalmenetlusse kaasamisele.
3-1-1-18-01 Riigikohus 27.02.2001
Õigeksmõistva kohtuotsuse tegemisel kuriteokoosseisu puudumise tõttu jätab kohus tsiviilhagi läbi vaatamata.
3-1-1-41-99 Riigikohus 20.04.1999
Maksuamet esindab maksuvõla sissenõudmisel riiki ega vaja selleks eraldi Vabariigi Valitsuse volitust. Maksuvõla sissenõudmise reguleeritus haldusõigusega ei välista maksuvõla käsitlemist tsiviilhagina juhul, kui maksuvõlg on tekkinud seoses kuriteoga.
3-1-1-90-98 Riigikohus 08.09.1998
apellatsioonkaebuse või -protesti käiguta jätmise alused (AKKS § 10)
Apellatsioonkaebuse või -protesti tagastamise õigus on kohtunikul juhul, kui apellatsioonkaebus või -protest ei vasta AKKS §-s 8 sätestatud nõuetele ja kohtuniku määratud tähtaja jooksul ei ole apellant esitatud nõudmisi täitnud ega põhistanud nende täitmise võimatust, samuti siis, kui apellandina esineb isik, kes ei ole selleks õigustatud AKKS § 5 kohaselt.
Süüdimõistva kohtuotsuse tegemisel rahuldab kohus tsiviilhagi olenevalt hagi tõendatusest kas täielikult või osaliselt. Vaid juhtudel, kui kriminaalasja arutamist edasi lükkamata ei ole võimalik täpselt arvestada tsiviilhagi suurust, võib kohus süüdimõistva otsuse tegemisel tunnistada, et tsiviilhagi kuulub rahuldamisele, hagi rahuldamise täpne suurus määratakse kindlaks tsiviilmenetluse korras KrMK §-s 270 sätestatud alusel.
3-1-1-89-98 Riigikohus 01.09.1998
materiaalsete kuritegude puhul
Materiaalsete kuritegude (s.h salajase varguse) puhul kuulub tõendamisele muuhulgas ka kuriteoga tekitatud kahju iseloom ja suurus.=Salajase varguse kvalifitseerimisel tuleb lähtuda varastatu väärtusest, kusjuures metsavarguste puhul tuleb arvestada omanikukahju turuhindades.
Metsavarguse asjades tehtud süüdimõistvas kohtuotsuses tuleb näidata tuvastatud omanikukahju suurus ning tsiviilhagi rahuldada kas täielikult või osaliselt (KrMK § 269). Lubamatu on tsiviilhagi jätta läbi vaatamata ja tunnistada, et hagi rahuldamise suurus määratakse kindlaks tsiviilkohtupidamise korras. Küll võib tsiviilkohtupidamise korras kindlaks määrata omanikukahjuga kaasnevat kahju looduskeskkonnale.
3-1-1-109-97 Riigikohus 16.12.1997
tekitatud kahju suurus
Erametsa ebaseadusliku raiega tekitatud omanikukahju suuruse määramisel ei tohi eirata Asjaõigusseaduse § 8 lg-s 1 ja §-s 29 sätestatud tsiviilõiguslikke põhimõtteid.
3-1-1-99-97 Riigikohus 30.09.1997
Kohus võib tsiviilhagejaks tunnistada ka tsiviilhagi mitte esitanud panga, kes on varaliselt kahju kandnud seoses pangas avatud erastamisväärtpaberite (EVPde) arvetelt raha väljapetmisega, mille pank peab EVPde arvete omanikele hüvitama.
3-1-1-97-97 Riigikohus 23.09.1997
Kui erikoolist põgenenud alaealisel ei ole küllaldaselt vara või töötasu tema poolt vargusega põhjustatud kahju hüvitamiseks, võivad kahju eest olenevalt asjaoludest vastutada tema vanemad (hooldajad) või erikool.
3-1-1-41-97 Riigikohus 08.04.1997
Riigikohtul on õigus kontrollida kassaatori mingit väidet vaid juhul, kui kaebuses on märgitud, milles seisnes kriminaalseaduse ebaõige kohaldamine või kriminaalmenetluse seaduse oluline rikkumine.
Kui isik on osa kogumisse kuuluvate kuritegude eest karistuse ära kandnud, tuleb hiljem KrK § 40 lg 3 alusel mõistetud lõplikust karistusest maha arvata juba kantud karistus eelmise kohtuotsuse järgi.
Juriidilisest isikust tsiviilhageja ja füüsilisest isikust tsiviilhageja õiguslik seisund kriminaalmenetluses oluliselt ei erine.
3-1-1-66-96 Riigikohus 04.06.1996
hädaseisundi tunnused
Majandi ametiisikute poolne ebaseadusliku metsaraie korraldamine majandi hallatavas metsas võib hädaseisundi moodustada vaid tingimusel, et puudus mistahes muu võimalus majandi rasket majanduslikku olukorda parandada.
Kui esimese astme kohus jätab tsiviilhagi läbi vaatamata, puudub tsiviilhagejal AKKS § 5 lg-s 2 sätestatud apellatsiooniõigus. Jätab tsiviilhagi läbi vaatamata aga ringkonnakohus, pole tsiviilhagejal AKKS § 37 lg-s 4 ette nähtud kassatsiooniõigust.
3-1-1-27-96 Riigikohus 27.02.1996
Tuvastamaks mingist sõidusuunast ristmikule lähenemise tajumistingimusi ei piisa tunnistajate ütlustest, kes lähenesid ristmikule teistest sõidusuundadest, vaid on vaja korraldada uurimiseksperiment
Autojuhti, kes kehtestatud sõidukiirust ületamata sõidab ristmikule rohelise fooritule põledes, tohib operatiivsõidukiga kokkupõrke tagajärjel põhjustatud kahju eest võtta kriminaalvastutusele KrK § 204 järgi vaid juhul, kui ta tahtlikult ei andnud teed operatiivsõidukile
Tuvastamaks mingist sõidusuunast ristmikule lähenemise tajumistingimusi ei piisa tunnistajate ütlustest, kes lähenesid ristmikule teistest sõidusuundadest, vaid on vaja korraldada uurimiseksperiment.
Tsiviilhagi läbivaatamata jätmisel ei ole tsiviilhagejal AKKS § 5 lg-s 2 sätestatud apellatsiooniõigust
Alkoholijoobes operatiivsõiduki juhil ei ole õigust käsitada tema juhitavat sõidukit operatiivsõidukina ega loota helisignaali või vilkuri toimele liiklusavarii ärahoidmisel

References: § 269
 § 269
 Riigikohus 
 § 269
 § 39
 § 33
 Riigikohus 
 Riigikohus 
 Riigikohus 
 § 50
 Riigikohus 
 kohus 
 Riigikohus 
 Riigikohus 
 § 10
 § 5
 kohus 
 kohus 
 Riigikohus 
 § 269
 Riigikohus 
 § 8
 Riigikohus 

Kohus 
 Riigikohus 
 Riigikohus 
 § 40
 Riigikohus 
 kohus 
 § 5
 § 37
 Riigikohus 
 § 204
 § 5